
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου200 

18 Σεπτεμβρίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

236. Μετονομασία του Παιδαγωγικού Τμήματος Νη¬ 

πιαγωγών της Σχολής Επιστημών του Ανθρώπου 
του Πανεπιστημίου Θεσσαλίας. 1 

237. Ίδρυση εργαστηρίου Ανοσοϊστοχημείας στην Ια¬ 

τρική Σχολή του Δημοκριτείου Πανεπιστημίου 
Θράκης και καθορισμός του εσωτερικού του κα¬ 
νονισμού . 2 

ΠΡΟΣΘΕΤΗ ΠΡΑΞΗ 

Πρόσθετη πράξη της από 21.10.1999 Σύμβασης. 3 

ΑΠΟΦΑΣΕΙΣ 

Μείωση των βασικών επιτοκίων της Τράπεζας 
της Ελλάδος. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 236 
Μετονομασία του Παιδαγωγικού Τμήματος Νηπιαγωγών 
της Σχολής Επιστημών του Ανθρώπου του Πανεπιστη¬ 
μίου Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τ ων άρθρων 50 παρ. 3 και 6 παρ. 6 του Ν. 1268/82 «Γ ια 
τη δομή και λειτουργία των Ανώτατων Εκπαιδευτικών Ι¬ 
δρυμάτων», (Α’ 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του Ν. 1404/83 «Δομή 
και λειτουργία των Ανωτάτων Τεχνολογικών Ιδρυμάτων» 
(Α’ 173) καιαντικαταστάθηκε με το άρθρο 15, παρ. 2α του 
Ν. 2640/98 (Α’ 206). 

β) Του άρθρου 29Ατου Ν. 1558/85 (Α’ 37), όπως αυτό 
προσετέθη με το άρθρο 27του Ν. 2081/92 (Α’ 154) καιτρο- 
ποποιήθηκε με το άρθρο 1 παρ. 2α του Ν. 2469/97 
(Α’ 38). 


γ) Της απόφασης του Πρωθυπουργού και της Υπουρ¬ 
γού Εσωτερικών Δημόσιας Διοίκησης και Αποκέντρωσης 
ΔΙΔΚ/Φ. 1/2/11187/12-5-2000, «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης Λεωνίδα Τζανή και Κων/νο Κάίσερλή 
(Β’630)». 

δ) Της απόφασης του Πρωθυπουργού και του Υπουρ¬ 
γού Οικονομικών 1039386/441/Α0006/21-4-2000 «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών» (Β’ 571). 

2. Τη γνώμη της Συγκλήτου του Πανεπιστημίου Θεσσα¬ 
λίας (συνεδρίαση 6η /10-6-99), 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας, αν και ζητήθηκε η γνώμη του με το αρ. 
Β1/428/14-7-99 έγγραφο του Υπουργού Εθνικής Παιδεί¬ 
ας και Θρησκ/των και ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του 
Ν. 1268/82. 

4. Το γεγονός ότι από τις διατάξεις του διατάγματος αυ¬ 
τού, δεν προκαλείται δαπάνη σε βάρος του κρατικού προ¬ 
ϋπολογισμού και 

5. Τις 33,340/00 γνωμοδοτήσεις του Συμβουλίου της Ε¬ 
πικράτειας με πρόταση του Υπουργού Εθνικής Παιδείας 
και Θρησκευμάτων και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομικών, 
αποφασίζουμε: 

Άρθρο 1 

1. Το κατά τις διατάξεις του άρθρου 4 παρ.3 του Π.Δ. 
83/84 (Α’31) και του άρθρου 1 του Π.Δ. 302/85 (Α113) Παι¬ 
δαγωγικό Τμήμα Νηπιαγωγώντης Σχολής Επιστημώντου 
Ανθρώπου του Πανεπιστημίου Θεσσαλίας, μετονομάζε¬ 
ται σε «Παιδαγωγικό Τμήμα Προσχολικής Εκπαίδευσης», 
χωρίς μεταβολή του γνωστικού του αντικειμένου. 

2. Το μετονομαζόμενο τμήμα εξομοιώνεται πλήρως ως 
προς κάθε συνέπεια με τα παιδαγωγικά τμήματα νηπια¬ 
γωγών και οι πτυχιούχοι του διορίζονται σε νηπιαγωγεία 
και σε παιδαγωγικά κέντρα. 

3. Όπου στις διατάξεις της κείμενης νομοθεσίας ανα- 
φέρεται Παιδαγωγικό Τμήμα Νηπιαγωγώντης Σχολής Ε¬ 
πιστημών του Ανθρώπου του Πανεπιστημίου Θεσσαλίας, 
εννοείται εφεξής το Παιδαγωγικό Τμήμα Προσχολικής 
Εκπαίδευσης. Ομοίως, όπου προβλέπεται ως προσόν διο¬ 
ρισμού το πτυχίο Παιδαγωγικού Τμήματος Νηπιαγωγών 

ΑΕΙ, εννοείται και το πτυχίο του Παιδαγωγικού Τμήματος 
Προσχολικής Εκπαίδευσης. 

Άρθρο 2 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ.ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ & ΑΠΟΚ/ΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΛΓΩΝ 

ΠΕΤΡΟΣ ΕΥΘΥΜΙΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 237 
Ίδρυση εργαστηρίου Ανοσοϊστοχημείας στην Ιατρική 
Σχολή του Δημοκριτείου Πανεπιστημίου Θράκης και 
καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και 7 παρ. 5 του Ν. 1268/82 
(Α 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/83 (Α’ 173) 

β) του άρθρου 22 παρ. 3 του Ν.2362/1995 (Α’247). 

γ) του άρθρου 1 περ. IIτου Π.Δ. 55/1996 (Α’ 48). 

δ) Τηςαριθμ. 1039386/441/Α0006/21 -4-2000 απόφασης 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β’ 571). 

2. Τη γνώμη της Γ ενικής Συνέλευσης της Ιατρικής Σχο¬ 
λής του Δημοκρίτειου Πανεπιστημίου Θράκης (συνεδριά¬ 
σεις 4/27-1-1999, 6/21 -4-99). 

3. Το γεγονός ότι από τις διατάξεις του παρόντος προ- 
καλείταιετησίως συνολική δαπάνη ύψους 1.000.000 δρχ., 
η οποία κατά το τρέχον οικονομικό έτος θα ανέλθει στο 
ποσό των 1.100.000 δρχ και θα βαρύνει τον προϋπολογι¬ 
σμό του Πανεπιστημίου Θράκης (Κ.Α.Ε. 4121) του οποίου 
οι πιστώσεις επαρκούν. Κατά την επόμενη πενταετία, η α¬ 
νωτέρω δαπάνη αναμένεται να εξοικονομηθεί από ιδίους 
πόρους του εργαστηρίου κατά τα προβλεπόμενα στο άρ¬ 
θρο 6 του παρόντος, χωρίς αύξηση της κρατικής επιχο¬ 
ρήγησης προς το Δημοκρίτειο Πανεπιστήμιο Θράκης, 
(άρθρο29Ατου Ν. 1558/1985 (Α’ 137) όπωςπροσετέθη με 
το άρθρο 27 του Ν.2081/1992 (Α’ 154) και τροποποιήθηκε 
μετηνπαρ. 2 ατού άρθρου 1 του Ν.2469/1997(Α’38). 

Τις 506/99, 260/2000 γνωμοδοτήσεις του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών αποφασίζουμε: 

Άρθρο 1 

Ίδρυση 

1. Ιδρύεται στην Ιατρική Σχολή του Δημοκριτείου Πανε¬ 


πιστημίου Θράκης εργαστήριο Ανοσοϊστοχημείας το ο¬ 
ποίο εξυπηρετεί εκπαιδευτικές, ερευνητικές και διαγνω¬ 
στικές ανάγκες στα επιστημονικά αντικείμενα της τεκμη¬ 
ριωμένης και διαφορικής διάγνωσης των νεοπλασμάτων, 
της αναγνώρισης των οριακών αλλοιώσεων, της διερεύ- 
νησης και πρόγνωσης των κακοήθων όγκων καθώς και τη 
συσχέτιση της έκφρασης ογκοπρωτεϊνών με την ανταπό¬ 
κριση στην κυτταροτοξική θεραπεία (χημειοθεραπεία και 
ακτινοθεραπεία). 

2. Το εργαστήριο κατανέμεται στον Μορφολογικό - Κλι- 
νικοεργαστηριακό Τομέα. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών της Ιατρικής 
Σχολής του Δημοκριτείου Πανεπιστημίου Θράκης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και της αλλοδαπής 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου μέσα σε πνεύμα αμοιβαιότητας και συλλογικής 
εργασίας. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων και άλλων προσωπικοτήτων. 

4. Τη συνεργασία με φορείς του δημοσίου τομέα, οργα¬ 
νισμούς τοπικής αυτοδιοίκησης, επιστημονικούς και κοι¬ 
νωνικούς φορείς καθώς και με διεθνείς οργανισμούς και 
οργανώσεις ώστε να συμβάλλουν στη μελέτη και υποβο¬ 
λή προτάσεων και εναλλακτικών μεθόδων αντιμετώπισης 
προβλημάτων που ανήκουν στα ερευνητικά ενδιαφέρο¬ 
ντα του εργαστηρίου. 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής που το γνωστικό αντικείμενο της θέσης που 
κατέχουν εμπίπτει στα ερευνητικά ενδιαφέροντα του ερ¬ 
γαστηρίου, καθώς και από μέλη Ειδικού Διοικητικού-Τε- 
χνικού Προσωπικού (ΕΔΤΠ) και λοιπού επιστημονικού 
προσωπικού που τοποθετείται στο εργαστήριο σύμφωνα 
μετιςδιατάξειςτου άρθρου 4παρ. 1 (δ) του Ν. 2083/92 (Α’ 
159). 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) της Ιατρικής Σχο¬ 
λής που ορίζεται με τη διαδικασία του άρθρου 28 παρ. 22 
του Ν. 2083/92 (Α 159). 

2.0 διευθυντής ασκείτις αρμοδιότητες που ορίζειτο άρ¬ 
θρο 7 του Ν. 1268/1982 μεταξύ των οποίων περιλαμβάνο¬ 
νται: Ο συντονισμός του διδακτικού (προπτυχιακού-μετα- 
πτυχιακού) και ερευνητικού έργου του εργαστηρίου, η κα¬ 
τάρτιση και υποβολή στη Γενική Συνέλευση της Ιατρικής 
Σχολής του ετήσιου προγράμματος λειτουργίας του έργα- 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3163 


στηρίου και η μέριμνα για την τήρησή του, η μέριμνα για 
την εφαρμογή των αποφάσεων των συλλογικών οργάνων 
του νοσοκομείου στο οποίο λειτουργεί το εργαστήριο για 
την παροχή νοσηλευτικού έργου, η μέριμνα για τη στελέ- 
χωση, την δικονομική διαχείριση και την κατανομή των χώ¬ 
ρων του εργαστηρίου, ο ορισμός των υπευθύνων για τα α¬ 
ναλώσιμα υλικά και τον κινητό εξοπλισμό και η υπογραφή 
κάθε εξερχόμενου του εργαστηρίου εγγράφου. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Δημοκριτείου 
Πανεπιστημίου Θράκης και σε χώρους που παραχωρού- 
νται σ’ αυτό για την εγκατάσταση των οργάνων και του 
λοιπού τεχνικού εξοπλισμού που είναι αναγκαίες για τη 
διενέργεια των εργαστηριακών ασκήσεων και των ερευ¬ 
νητικών προγραμμάτων. Στο χώρο εγκατάστασης τοπο¬ 
θετείται πινακίδα με τον τίτλο του εργαστηρίου. 

2.0 διευθυντής ενημερώνεται πριν απάτη διεξαγωγή κά¬ 
θε εργασίας, που γίνεται στο εργαστήριο στα πλαίσια ε¬ 
ρευνητικού προγράμματος ή άλλου έργου, που έχει απο- 
φασισθεί από τη Γενική Συνέλευση της Σχολής και καθορί¬ 
ζει την προτεραιότητα στη χρησιμοποίηση οργάνων και 
χώρων, σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδωντου εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση, ειδικών οργάνωντου εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές, που έχουν ειδική επίτων οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών, επιστρέφονται μετά τη χρησιμοποίησή τους στην 
κατάσταση που είχαν παραδοθεί. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο3παρ. 
3 του Π.Δ. 159/1984. 

δ. Τις πιστώσεις που διατίθενται από την Ιατρική Σχολή 
του Δημοκριτείου Πανεπιστημίου,Θράκης με τη διαδικα¬ 
σία του άρθρου 4 παρ. 1 (ε) του Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του εργαστηρίου 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 


Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 


ΠΡΟΣΘΕΤΗ ΠΡΑΞΗ 

(3) 

Πρόσθετη πράξη της από 21.10.1999 Σύμβασης. 

Στην Αθήνα στις 5 Σεπτεμβρίου 2000, μεταξύ: 

α. Του Ελληνικού Δημοσίου που εκπροσωπείται στην 
προκειμένη περίπτωση από τον Υπουργό Γεωργίας Γ. Α- 
νωμερίτη και τον Υφυπουργό Οικονομικών Γ. Δρυ και 

β. Της Αγροτικής Τράπεζας της Ελλάδος, που εκπρο¬ 
σωπείται από το Διοικητή αυτής Πέτρου Λάμπρου, συμ- 
φωνούνται τα εξής: 

1. Με την από 21-10-1999 Σύμβαση και την από 23-3- 
2000 Πρόσθετη Πράξη που υπογράφηκε μεταξύ των συμ- 
βαλλομένων, η ΑΤΕ Α.Ε. χρηματοδότησε, με τους εκεί ει¬ 
δικότερους όρους και συμφωνίες, το Ελληνικό Δημόσιο 
με το ποσό των πενήντα δισεκατομμυρίων 
(50.000.000.000) δραχμών, για πληρωμή προκαταβολής 
σε βαμβακοπαραγωγούς της επιστροφής της συνυπευ- 
θυνότητας και μέχρι 40 δραχμές το κιλό. 

2. Σε συνέχεια και συμπλήρωση, άλλως διευκρίνιση της 
πιο πάνω Σύμβασης, συμφωνείται μεταξύ των συμβαλλο- 
μένων ότι η τελική εκκαθάριση από την επιστροφή της συ- 
νυπευθυνότητας στους βαμβακοπαραγωγούς για την ε¬ 
σοδεία 1999-2000 δεν περιλαμβάνεται στο ποσό που εκ¬ 
χώρησαν οι δικαιούχοι βαμβακοπαραγωγοί στην ΑΤΕ Α.Ε. 
στο πλαίσιο της ως άνω Σύμβασης και επομένως δεν πα- 
ρακρατείται ή συμψηφίζεται κατά την εκκαθάριση της 
σχετικής δαπάνης και τον τελικό προσδιορισμό του ύ¬ 
ψους της ενίσχυσης με τα ποσά πληρωμών που πραγμα¬ 
τοποίησε απευθείας η ΑΤΕ Α.Ε. στους βαμβακοπαραγω¬ 
γούς σε εφαρμογή των όρων και συμφωνιών της παρα¬ 
πάνω Σύμβασης. 

Κατ’ ακολουθία, η ως άνω τελική εκκαθάριση από την ε¬ 
πιστροφή συνυπευθυνότητας καταβάλλεται (εξοφλείται) 
κανονικά από την ΑΤΕ Α.Ε. στους δικαιούχους βαμβακο¬ 
παραγωγούς, τη δε σχετική διαφορά που θα προκύψει ως 
προς το πληρωτέο από το Ελληνικό Δημόσιο στην ΑΤΕ 
Α.Ε.ποσό, με βάση την παραπάνω Σύμβαση, καθώς και το 
επιπλέοντης Σύμβασης ποσό που έχει χορηγηθεί από την 
ΑΤΕ στους βαμβακοπαραγωγούς για πληρωμή συνυπευ¬ 
θυνότητας, αναλαμβάνει να καταβάλλει το Ελληνικό Δη¬ 
μόσιο στην ΑΤΕ Α.Ε. απότονΤακτικό Προϋπολογισμό κα¬ 
τά τη λήξη του ως άνω δανείου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Κατά τα λοιπά εξακολουθούν να ισχύουν οι όροι και 
συμφωνίες της από 21-10-1999 Σύμβασης. 

Σε πίστωση των παραπάνω συντάχθηκε η παρούσα σε 
τρία (3) όμοια αντίτυπα, από τα οποία καθένας συμβαλ¬ 
λόμενος πήρε από ένα. 

Οι Συμβαλλόμενοι 

1. ΕΛΛΗΝΙΚΟ ΔΗΜΟΣΙΟ 2. ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ 

0 Υπουργός 0 Υφυπουργός 0 Διοικητής 

ΓΕΩΡΓΙΑΣ ΟΙΚΟΝΟΜΙΚΩΝ Π. ΛΑΜΠΡΟΥ 

Γ.ΑΝΩΜΕΡΙΤΗΣ Γ. ΔΡΥΣ 


ΑΠΟΦΑΣΕΙΣ 

(4) 

Πράξη Συμβουλίου Νομισματικής Πολιτικής 
Αριθμ. 39/5.9.2000 

Μείωση των βασικών επιτοκίων της Τράπεζας 
της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) το Άρθρο 35Α του Καταστατικού της Τράπεζας της 
Ελλάδος, 

β) την Πράξη ΣΝΠ 32/7.3.2000, Κεφ. II, παράγρ. Α και Β, 
που αφορά τις πάγιες διευκολύνσεις της Τράπεζας της 
Ελλάδος προς τα πιστωτικά ιδρύματα, 

γ) τις εκτιμήσεις για την πορεία του Δείκτη Τιμών Κατα¬ 
ναλωτή και την ευνοϊκή εξέλιξη του πυρήνα του πληθωρι¬ 
σμού, 

δ) την επιδίωξη ομαλής μετάβασης στη ζώνη του ευρώ 


και την απαιτούμενη σύγκλιση των επιτοκίων της Τ ράπε¬ 
ζας της Ελλάδος προς τα αντίστοιχα επιτόκια της Ευρω¬ 
παϊκής Κεντρικής Τράπεζας έως την 1η Ιανουάριου 2001, 
λόγω της πλήρους ένταξης της Ελλάδος στην ΟΝΕ, 

ε) τις συνθήκες στις αγορές χρήματος και τραπεζικών 
πιστώσεων, 

ΑΠΟΦΑΣΙΣΕ τα εξής: 

1. Το επιτόκιο οριακής χρηματοδότησης των πιστωτι¬ 
κών ιδρυμάτων από την Τράπεζα της Ελλάδος έναντι ενε¬ 
χύρου τίτλωντου Ελληνικού Δημοσίου ορίζεται σε 8,25% 
από 9,00% ετησίως. 

2. Το επιτόκιο της πάγιας διευκόλυνσης αποδοχής κα¬ 
ταθέσεων των πιστωτικών ιδρυμάτων από την Τράπεζα 
της Ελλάδος ορίζεται σε 6,50% από 7,25% ετησίως. 

Οι διατάξεις της παρούσας Πράξης ισχύουν από την Τε¬ 
τάρτη 6 Σεπτεμβρίου 2000 και εφεξής. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Π. ΘΩΜΟΠΟΥΛΟΣ 

Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ 
Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 

Ακριβές αντίγραφο 
Αθήνα, 5.9.2000 

Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 

Π.ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




